Էդեր (պորտուգալացի ֆուտբոլիստ)

**Էդերզիտու Անտոնիո Մասեդու Լոպեշ** (, ), առավել հայտնի է որպես **Էդեր** (), պորտուգալացի ֆուտբոլիստ, հարձակվող։ 
Հանդես է եկել Պորտուգալիայի հավաքականում։ 2014 թվականի աշխարհի առաջնության մասնակից և Ֆուտբոլի Եվրոպայի առաջնություն 2016-ի հաղթող։ Եվրոպայի 2016 թվականի առաջնության եզրափակչի միակ գոլի հեղինակը։

## Ակումբային կարիերա
thumb|left|140px|Էդերը «Բրագայի» կազմում
thumb|left|140px|Էդերը «Լիլյաի» կազմում
Էդերը մանուկ հասակում Գվինեա-Բիսաուից տեղափոխվել է Պորտուգալիա։ Լիսաբոնում, որպեսզի ծնողները հնարավորություն ունենան աշխատելու, նրան ուղարկել են գիշերօթիկ դպրոց, որտեղ սովորել և ապրել է մինչև 18 տարեկան։ 11 տարեկանում Էդերին նկատել է Կոիմբրայի փոքրիկ ֆուտբոլային դպրոցի մարզիչը։ Նրա առաջին ակումբը «Էյդիսի Ադեմիան» էր։ Նրա առաջին մեծահասակների ակումբները եղել են Պորտուգալիայի երրորդ լիգայի «Օլիվեյրա Օսպիտալն» ու «Տուրիզենսին» ակումբները։ Երրորդ լիգայում Էդերը խփել է 18 գոլ և հրավեր ստացել տարածաշրջանի ամենաուժեղ թիմից՝ «Ակադեմիկայից»։ 2008 թվականի օգոստոսի 24-ին «Էշտրելայի» դեմ խաղում իր նորամուտը նշել է Պորտուգալիայի ֆուտբոլի առաջնությունում։ 2009 թվականի մայիսի 16-ին «Նավալի» դեմ խաղում Էդերը խփել է իր առաջին գոլը «Ակադեմիկայի» կազմում։ 2012 թվականին օգնել է ակումբին նվաճել Պորտուգալիայի գավաթը, չնայած նա չի մասնակցել Լիսաբոնի «Սպորտինգի» դեմ եզրափակիչ դիմակայությանը։
### «Բրագա»
2012 թվականի ամռանը Էդերի պայմանագիրն ավարտվել է և ազատ գործակալի կարգավիճակով տեղափոխվել է «Բրագա»։ Սեպտեմբերի 2-ին «Պասուշ դե Ֆերեյրայի» դեմ խաղում նորամուտն է նշել նոր ակումբում։ Էդերը շատ արագ դարձել է «Բրագայի» հիմնական հարձակվող՝ երկու գոլ խփելով «Ռիու Ավեի» դեմ խաղում (4:1)։ Նա նաև վեց հանդիպում է անցկացրել Չեմպիոնների լիգայի խմբային փուլում, սակայն գոլերով աչքի չի ընկել։ Առաջին իսկ մրցաշրջանում խփել է 13 գոլ և դարձել թիմի լավագույն ռմբարկու։ Մարտին ստացել է սրբոսկրի վնասվածք, ինչի պատճառով ստիպված է եղել ժամկետից շուտ ավարտել մրցաշրջանը և չի մասնակցել պորտուգալական լիգայի գավաթի հաղթական խաղին։
2013/14 մրցաշրջանը Էդերը գրեթե ամբողջությամբ բաց է թողել մշտական վնասվածքների և ոչ օպտիմալ մարզավիճակի պատճառով։ Հաջորդ մրցաշրջանում կարողացել է մի փոքր բարելավել իր վիճակագրությունը՝ Սագրիշ լիգայի 29 խաղերում խփելով 10 գոլ։ Ակումբի հետ հասել է նաև Պորտուգալիայի գավաթի եզրափակիչ, որտեղ հետխաղյա խաղին չի իրացրել 11-մետրանոցը։
### «Սուոնսի Սիթի»
2015 թվականի հուլիսի 1-ին Էդերը դարձել է Ուելսի «Սուոնսիի» խաղացող՝ կնքելով եռամյա պայմանագիր։ Տրանսֆերի արժեքը կազմել է 7 միլիոն եվրո։ Օգոստոսի 8-ին «Չելսիի» դեմ խաղում իր նորամուտն է նշել Անգլիայի Պրեմիեր լիգայում՝ երկրորդ խաղակեսում փոխարինելով Բաֆետիմբի Գոմիսին։ Էդերը մասնակցել է 13 հանդիպման և ոչ մի գոլ չի խփել, որից հետո «կարապների» ղեկավարությունը որոշում է կայացրել ֆուտբոլիստին մինչև մրցաշրջանի ավարտը վարձավճարով ուղարկել ֆրանսիական «Լիլ»։
### «Լիլ»
2016 թվականի փետրվարի 3-ին «Կանի» դեմ խաղում նորամուտն է նշել Լիգա 1-ում՝ երկրորդ խաղակեսում փոխարինելով Յասին իբն Զիային։ Փետրվարի 7-ին «Ռենի» դեմ խաղում Էդերը խփել է իր առաջին գոլը «Լիլի» կազմում։ Վարձակալությունը նրա օգտին է եղել, նրա մոտ է վերադարձել վստահությունն ու գոլային հոտառությունը, մրցաշրջանի արդյունքներով Էդերը 13 խաղում դարձել է 6 գոլի հեղինակ։ Նույն թվականի մայիսին «Լիլը» նրան գնել է «Սուոնսիից»։
### «Լոկոմոտիվ» (Մոսկվա)
2017 թվականի ամռանը Էդերը վարձավճարով տեղափոխվել է Մոսկվայի «Լոկոմոտիվ»։ Պայմանագիրը կնքվել է մինչև մրցաշրջանի ավարտը և ներառել է հետգնման տարբերակ։ Սեպտեմբերի 10-ին «Ախմատի» դեմ խաղում նորամուտն է նշել ՌՖՊԼ-ում։ Ռուսաստանի առաջնությունում առաջին գոլը խփել է սեպտեմբերի 24-ին «Ռոստովի» դարպասը։ Այս գնդակն ավելացված ժամանակում միակն էր հանդիպման ընթացքում և թույլ է տվել «Լոկոմոտիվին» արտագնա հաղթանակ տանել, հոկտեմբերի 1-ին խփել է «Դինամոյի» երկրորդ գնդակը (3:0), իսկ դեկտեմբերի 11-ին՝ «Տոսնոյի» հաղթական գնդակը (3:1)։ 2018 թվականի մայիսի 5-ին «Զենիթի» դեմ 29-րդ տուրի տնային խաղում միակ գոլը խփել է 87-րդ րոպեին և հաղթանակ պարգևել «Լոկոմոտիվին» Ռուսաստանի առաջնությունում։ Վարձակալության ավարտից հետո ակումբը գնել է ֆուտբոլիստի տրանսֆերը և լիարժեք պայմանագիր կնքել նրա հետ։ 2019 թվականի հուլիսին Էդերը փոխել է խաղային համարը՝ 24-ը դարձնելով 19։
2021 թվականի հունիսի 30-ին պայմանագրի ավարտից հետո հեռացել է «Լոկոմոտիվից»։ 
### «Ալ-Ռաեդ»
2021 թվականի սեպտեմբերի վերջին տեղափոխվել է Սաուդյան Արաբիայի «Ալ Ռաեդ»։

## Կարիերա հավաքականում
thumb|right|300px|Էդերը Պորտուգալիայի հավաքականի կազմում Անդրեա Ռանոկիայի դեմ պայքարում
2012 թվականի սեպտեմբերի 11-ին Ադրբեջանի հավաքականի դեմ ընկերական խաղում Էդերը նորամուտն է նշել Պորտուգալիայի հավաքականում։
2014 թվականին հավաքականի կազմում մասնակցել է Բրազիլիայում կայացած աշխարհի առաջնությանը։ Էդերը մրցաշարում խաղացել է Գերմանիայի, ԱՄՆ-ի և Գանայի թիմերի դեմ խաղերում։
2015 թվականի հունիսի 16-ին Իտալիայի հավաքականի դեմ խաղում խփել է իր առաջին գոլը ազգային թիմի կազմում։
2016 թվականի ամռանը Էդերը դարձել է Ֆրանսիայում կայացած Եվրոպայի առաջնության հաղթող։ Մրցաշարում խաղացել է Իսլանդիայի, Ավստրիայի և Ֆրանսիայի թիմերի դեմ խաղերում։ Մրցաշարի տանտերերի՝ ֆրանսիացիների դեմ եզրափակչում Էդերը խփել է միակ գոլը, որը Պորտուգալիային օգնել է պատմության մեջ առաջին անգամ նվաճել մայրցամաքային առաջնությունը։ Այդ գնդակը նրա համար առաջին գոլն էր ազգային հավաքականի կազմում պաշտոնական խաղում։
Էդերը չի ընտրվել ՖԻՖԱ Կոնֆեդերացիաների գավաթ 2017-ի հավաքականի կազմում։ Նա ընդգրկվել է Ռուսաստանում կայանալիք Ֆուտբոլի աշխարհի առաջնություն 2018-ի 35 ֆուտբոլիստներից բաղկացած նախնական ցուցակում, սակայն, այնուամենայնիվ, չի ընդգրկվել եզրափակիչ կազմում։

## Ձեռքբերումներ
;«Ակադեմիկոս»
* Պորտուգալիայի գավաթի գավաթակիր՝ 2011/12
;«Բրագա»
* Պորտուգալիայի լիգայի գավաթակիր՝ 2012/13
;«Լոկոմոտիվ»
* Ռուսաստանի չեմպիոն՝ 2017/18
* Ռուսաստանի գավաթի գավաթակիր՝ 2018/19, 2020/21
* Ռուսաստանի սուպերգավաթի գավաթակիր՝ 2019
;Պորտուգալիա
* Եվրոպայի չեմպիոն՝ 2016

## Ակումբային վիճակագրություն

## Գոլեր Պորտուգալիայի հավաքականում

## Ծանոթագրություններ

Կատեգորիա:Բրագայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ